Malmö

**Malmö** eða **Málmhaugar** (sænska: **') er þriðja stærsta borg [[Svíþjóð]]ar, á suðvesturhorni [[Skánn|Skáns]], andspænis [[Kaupmannahöfn]] við [[Eyrarsund]]ið. Íbúar eru um 360.200 ([[2023]]). Malmö varð snemma ein af helstu iðnaðarborgum [[Norðurlönd|Norðurlanda]]

Íbúar Malmö eiga rætur víða, um fjórðungur íbúa eru fæddir erlendis og er um helmingur nemenda í grunnskólunum svo nefndir nýbúar eða afkomendur þeirra. Einnig eru fjölmargir [[múslimi|múslimar]] í borginni eða um 16% íbúa.

== Saga ==

Malmö á rætur að rekja til ferjustaðar fyrir [[erkibiskup]]inn af [[Lundur (Svíþjóð)|Lundi]] á [[13. öld]] og var þá [[Danmörk|danskt]] land. Lundur er um 20 kílómetra norðaustur af Malmö. 

Bygging Sankt Petri-kirkjunnar hófst [[1290]], hún er ein af elstu [[Gotneskur stíll|gotnesku]] kirkjubyggingunum á Norðurlöndum og sú elsta í núverandi Svíþjóð. Svipaðar kirkjur er að finna víða á því svæði sem [[Hansakaupmenn]] störfuðu á.  
Malmö var miðstöð Hansakaupmanna við Eyrarsund og einn af mikilvægusta bæjum Danaveldis. Eftir að [[Svíakonungar]] náðu undir sig [[Skánn|Skáni]] [[1658]] varð hlutverk Malmö allt annað. Verslun og efnahagslíf dróst mjög saman og var þanning komið [[1730]] að einungis 282 íbúar voru í borginni. Það er ekki fyrr en á seinni hluta [[19. öld|19.aldar]] sem Malmö nær sér á strik að nýju og áttu nýir samgönguhættir með [[járnbraut]]arlestum mikinn þátt í því.

== Landlýsing ==
Malmö liggur á 13°00' austur og 55°35' norður. Skemmra þaðan til [[Ítalía|ítölsku]] borgarinnar [[Mílanó]] en nyrstu sænsku borgarinnar [[Kiruna]].

Með Eyrarsundsbrúnni varð Malmö aftur nátengd Kaupmannahöfn. Brúin var vígð [[1. júlí]] ár [[2000]] og er 8 kílómetra löng. Öll tengingin, brú, tilbúin eyja ([[Piparhólminn]]) og göng undir hluta sundsins er 16 kílómetra löng. Þetta hefur gjörbreytt samgöngum, meðal annars fara lestir milli Malmö og Kaupmannahafnar á 20 mínútna fresti yfir brúna.

== Efnahagslíf ==
Efnahagslíf Malmö einkenndist lengi af þungaiðnaði og ekki síst skipasmíði þar sem stærst og frægast var [[Kockums]]. Nú eru flestar skipsmiðjur lokaðar og sama á við um annan þungaiðnað.

==Íþróttir==
Knattspyrnulið borgarinnar er [[Malmö FF]] og hafa margir Íslendingar spilað með því. [[FC Rosengård]] er kvennaliðið í knattspyrnu. [[HK Malmö]] er handboltaliðið og [[Malmö Redhawks]] íshokkíliðið.

== Íslendingar í Malmö ==
Stór hópur Íslendinga fluttist búferlum til Malmö í atvinnuleit í lok sjöunda og byrjun áttunda áratugs síðustu aldar, þegar sem mest atvinnuleysi var á [[Ísland]]i. Fóru margir þeirra í störf hjá Kockums. Mjög margir þeirra hafa ílengst og er fjölmenn nýlenda Íslendinga og athafnasamt Íslendingafélag í borginni.  

Fornt heiti borgarinnar á íslensku er **Málmhaugar**, en það mun vera upprunalegt norrænt heiti hennar. Á síðari tímum hefur borgin stundum verið nefnd **Málmey** á íslensku, en það er þýðing á sænska nafninu sem byggð er á rangtúlkun á uppruna þess, þ.e. með því að þýða **' sem *ey*.

## Myndasyrpa

Mynd:Malmo-city_hall.jpg|Ráðhúsið í Malmö byggt 1546 við *Stortorget*
Mynd:Malmöbibliotek2.JPG|Borgarbókasafnið
Mynd:Malmöhus slott 2.jpg|Kastalinn í Malmö, nú safn
Mynd:Oresund.jpg|Eyrarsundsbrúin
Mynd:St_Petri_church_in_Malmö.jpg|Kirkja heilags Petri byggð um 1290
Mynd:Malmö C, centralplan.jpg|Aðaljárnbrautarstöðin byggð 1856


## Tilvísanir

## Ítarefni

* Malmö – Opinber vefur.